CELEX: 31994D0206
Language: el
Date: 1994-04-08 00:00:00
Title: 94/206/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Απριλίου 1994 για την τροποποίηση για δεύτερη φορά της απόφασης 92/91/ΕΟΚ σχετικά με ορισμένα μέτρα προστασίας όσον αφορά τα όστρακα Saint-Jacques καταγωγής Ιαπωνίας (Κείμενο που παρουσιάζει ενδιαφέρον για τον ΕΟΧ)

Avis juridique important

|

31994D0206

94/206/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Απριλίου 1994 για την τροποποίηση για δεύτερη φορά της απόφασης 92/91/ΕΟΚ σχετικά με ορισμένα μέτρα προστασίας όσον αφορά τα όστρακα Saint-Jacques καταγωγής Ιαπωνίας (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 099 της 19/04/1994 σ. 0044 - 0044 Φινλανδική ειδική έκδοση: Κεφάλαιο 3 τόμος 56 σ. 0332  Σουηδική ειδική έκδοση: Κεφάλαιο 3 τόμος 56 σ. 0332 

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Απριλίου 1994 για την τροποποίηση για δεύτερη φορά της απόφασης 92/91/ΕΟΚ σχετικά με ορισμένα μέτρα προστασίας όσον αφορά τα όστρακα Saint-Jacques καταγωγής Ιαπωνίας (Κείμενο που παρουσιάζει ενδιαφέρον για τον ΕΟΧ)  (94/206/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό βασικών αρχών σχετικά με την οργάνωση των κτηνιατρικών ελέγχων των προϊόντων προέλευσης τρίτων χωρών που εισάγονται στην Κοινότητα (1), όπως τροποποιήθηκε από την οδηγία  92/118/ΕΟΚ (2), και ιδίως το άρθρο 19,  Εκτιμώντας:  ότι, βάσει της απόφασης 92/91/ΕΟΚ της Επιτροπής της 6ης Φεβρουαρίου 1992 σχετικά με ορισμένα μέτρα προστασίας από τα κτένια καταγωγής Ιαπωνίας (3), όπως τροποποιήθηκε από την απόφαση 92/293/ΕΟΚ (4), απαγορεύεται η εισαγωγή οστράκων Saint-Jacques  καταγωγής Ιαπωνίας και λοιπών δίθυρων μαλακίων που ανήκουν στην οικογένεια των Pectinidae, καταγωγής Ιαπωνίας- ότι, βάσει της απόφασης 92/293/ΕΟΚ η απαγόρευση επεκτάθηκε σε όλα τα δίθυρα μαλάκια και θαλάσσια γαστερόποδα καταγωγής Ιαπωνίας- ότι οι ιαπωνικές αρχές παρείχαν ικανοποιητικές υγειονομικές εγγυήσεις για την παραγωγή και την εξαγωγή κτενίων κατεψυγμένων ή μεταποιημένων προς την Κοινότητα- ότι, ως εκ τούτου, κρίνεται σκόπιμη η τροποποίηση της απόφασης 92/91/ΕΟΚ για να επιτραπούν εκ  νέου οι εισαγωγές αυτές προς την Κοινότητα- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Το άρθρο 1 της απόφασης 92/91/ΕΟΚ αντικαθίσταται από το ακόλουθο κείμενο:  "Άρθρο 1 Τα κράτη μέλη απαγορεύουν την εισαγωγή παρτίδων δίθυρων μαλακίων και θαλάσσιων γαστερόποδων ιαπωνικής προέλευσης, εκτός από τα όστρακα Saint-Jacques και λοιπά κτένια (Pectinidae), κατεψυγμένα ή μεταποιημένα."  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 8 Απριλίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 373 της 31. 12. 1990, σ. 1.  (2) ΕΕ αριθ. L 62 της 15. 3. 1993, σ. 49.  (3) ΕΕ αριθ. L 32 της 8. 2. 1992, σ. 37.  (4) ΕΕ αριθ. L 155 της 6. 6. 1992, σ. 39.